મળતી માહિતી અનુસાર કુરૈશીએ અમેરિકી કોંગ્રેસ દ્વારા આપવામાં આવતા નાણાથી ચાલતી ટોચની થિંક ટેન્ક યુએસ ઇન્સ્ટિટયૂટ ઓફ પીસમાં એક સવાલના જવાબમાં કહ્યું કે, જ્યારે અમે અમેરિકા સાથે વાતચીતમાં ભૂમિકા નિભાવવા માટે કહ્યું તો અમે શા માટે કહ્યુંય માત્ર એટલા માટે કે અમારી વચ્ચે દ્વિપક્ષીય વાતચીત બંધ છે. અમે સરહદની પશ્ચિમ તરફ ધ્યાન વધારવા માગીએ છીએ, આગળ વધવા માગીએ છીએ જે અમે કરી શકતા નથી કારણ કે અમારે ભારત સાથેની સરહદ પર વળીને જોવુ પડે છે. આ કોઇ સારી સ્થિતિ નથી. તેમણે કહ્યું કે શું અમેરિકા મદદ કરી શકે છે. તમનો જવાબ ના હતો. તેઓ દ્વિપક્ષીય સંવાદ ઇચ્છે છે પરંતુ કોઇ દ્વિપક્ષીય ગતિવિધિ નથી. તેમણે ચેતવ્યા કે તેનાથી બન્ને દક્ષિણ એશિયન દેશો વચ્ચે તણાવ વધી શકે છે. પાકિસ્તાની વિદેશ મંત્રીએ ભારતીય નેતાઓની ટિપ્પણીઓનો હવાલો આપતા કહ્યું કે, આ રીતે વાતચીત બંધ થવાથી તણાવ વધે છે અને ત્યાંથી તાજેતરમાં આવેલા કેટલાક નિવેદનો વધારે મદદગાર નથી. તથાકથિત સર્જીકલ સ્ટ્રાઇક અને આ પ્રકારની વાતોનો કોઇ અર્થ નથી. આ રાજનીતિ છે. ત્યાં ચૂંટણી થવાની છે.